CELEX: 32013D0629(02)
Language: lv
Date: 2013-06-28 00:00:00
Title: Komisijas Lēmums ( 2013. gada 28. jūnijs ), ar kuru ieceļ Uzlaboto terapiju komitejas locekļus un viņu aizstājējus, kas pārstāv klīnicistu un pacientu asociācijas  Dokuments attiecas uz EEZ

29.6.2013   
            
            
               LV
            
            
               Eiropas Savienības Oficiālais Vēstnesis
            
            
               C 187/9
            
         KOMISIJAS LĒMUMS
   (2013. gada 28. jūnijs),
   ar kuru ieceļ Uzlaboto terapiju komitejas locekļus un viņu aizstājējus, kas pārstāv klīnicistu un pacientu asociācijas
   (Dokuments attiecas uz EEZ)
   2013/C 187/08
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2004. gada 31. marta Regulu (EK) Nr. 726/2004, ar ko nosaka cilvēkiem paredzēto un veterināro zāļu reģistrēšanas un uzraudzības Kopienas procedūras un izveido Eiropas Zāļu aģentūru (1), un jo īpaši tās 21. panta 1. punktu,
   tā kā:
   
               (1)
            
            
               Regulā (EK) Nr. 1394/2007 noteikti īpaši noteikumi par uzlabotas terapijas zāļu apstiprināšanu, uzraudzību un farmakovigilanci (zāļu lietošanas drošības uzraudzību). Minētās regulas 20. pantā noteikts, ka Eiropas Zāļu aģentūrā izveido Uzlaboto terapiju komiteju.
            
         
               (2)
            
            
               Regulas (EK) Nr. 1394/2007 21. panta 1. punkta c) apakšpunktā noteikts, ka Uzlaboto terapiju komitejā ir divi locekļi un divi aizstājēji, kurus Komisija, pamatojoties uz publisku uzaicinājumu izteikt interesi un pēc apspriešanās ar Eiropas Parlamentu iecēlusi, lai tie pārstāvētu klīnicistus.
            
         
               (3)
            
            
               Regulas (EK) Nr. 1394/2007 21. panta 1. punkta d) apakšpunktā noteikts, ka Uzlaboto terapiju komitejā ir divi locekļi un divi aizstājēji, kurus Komisija, pamatojoties uz publisku uzaicinājumu izteikt interesi un pēc apspriešanās ar Eiropas Parlamentu, iecēlusi, lai tie pārstāvētu pacientu biedrības.
            
         
               (4)
            
            
               Atbilstīgi Regulas (EK) Nr. 1394/2007 21. panta 3. punktam Uzlaboto terapiju komitejas locekļus un aizstājējus ieceļ uz trim gadiem. To locekļu un aizstājēju pilnvaru termiņš, kuri iecelti 2009. gadā, ir beidzies un tāpēc 2012. gadā ir publicēts jauns uzaicinājums.
            
         
               (5)
            
            
               Atbilstīgi Regulas (EK) Nr. 1394/2007 21. panta 1. punktam Komisija ir publiskojusi uzaicinājumu izteikt interesi. Tā arī ir apspriedusies ar Eiropas Parlamentu par saņemto pieteikumu novērtējuma rezultātiem,
            
         IR PIEŅĒMUSI ŠO LĒMUMU
   1. pants
   Ar šo turpmāk minētās personas no 2013. gada 1. jūlija uz trim gadiem ieceļ par Uzlaboto terapiju komitejas locekļiem un aizstājējiem, kas pārstāv klīnicistus:
   
               —
            
            
               
                  Pieter DOEVENDANS (loceklis) un Esteve TRIAS (aizstājējs),
            
         
               —
            
            
               
                  Bernd GÄNSBACHER (loceklis) un Ramadan JASHARI (aizstājējs).
            
         2. pants
   Ar šo turpmāk minētās personas no 2013. gada 1. jūlija uz trim gadiem ieceļ par Uzlaboto terapiju komitejas locekļiem un aizstājējiem, kas pārstāv pacientu biedrības:
   
               —
            
            
               
                  Michele LIPUCCI DI PAOLA (locekle) un Monica ENSINI (aizstājēja),
            
         
               —
            
            
               
                  Kieran BREEN (loceklis) un Mariette DRIESSENS (aizstājēja).
            
         
      Briselē, 2013. gada 28. jūnijā
      
         
            Komisijas vārdā –
         
            Komisijas loceklis
         
         Tonio BORG
      
   
   
      (1)  OV L 136, 30.4.2004., 1. lpp.